**วจนพิธีกรรมตั้งศีลและอวยพรศีลมหาสนิท**

**วันที่ 6 กรกฎาคม 2018**

**เพลงเริ่มพิธี โอ้ศีลบูชารักษาจิตใจ**

1. โอ้ศีลบูชารักษาจิตใจ เปิดทางเข้าในประตูสวรรค์

ลูกมีศัตรูต่อสู้ไม่ขาดวัน โปรดช่วยประกันกำลังวังชา

2. เชิญคนทั้งหลายถวายสรรเสริญ เทิดเทินพระนามพระตรีเอกา

ลูกขอพระองค์โปรดพระกรุณา ประทานชีวาชั่วนิรันดร อาแมน.

**ประธานตั้งศีลมหาสนิท ถวายกำยานต่อศีลมหาสนิท ประธานคุกเข่านมัสการศีลมหาสนิทครู่หนึ่ง และเดินไปนั่งยังที่นั่ง**

พิธีกร อ่านบทนำเฝ้าศีลมหาสนิท

ความเชื่อสอนเราว่า แผ่นปังที่ได้รับการเสกนั้นคือองค์พระคริสตเจ้า ซึ่งสถิตอยู่ภายใต้รูปแผ่นปัง พระองค์ทรงสถิตอยู่บนพระแท่นซึ่งเปรียบเหมือนบัลลังก์แห่งความรักและความเมตตา เพื่อแสดงถึงความรักที่พระองค์ทรงมีต่อเรา โดยทรงสถิตอยู่ตลอดเวลา ภายใต้รูปแผ่นปังนี้

ขอพี่น้องทุกท่านมั่นใจเถิดว่า พระเยซูคริสตเจ้าจะประทานความบรรเทาใจแก่ทุกคน ที่มาเฝ้าอยู่ต่อหน้าศีลมหาสนิท โอ้ช่างมีความสุขจริงหนอ ที่ได้มาอยู่ต่อหน้าพระคริสต์ ผู้ซึ่งพร้อมเสมอที่จะรับฟังเรา และเป็นโอกาสอันดีที่เราจะเสนอความต้องการของเราแด่พระองค์

พิธีกร ข้อรำพึงที่ 1 พระเยซูเจ้าทรงเข้าตรีทูต

**​ เมื่อ​พระ​เยซู​เจ้า​เสด็จ​มา​พร้อมกับ​บรรดา​ศิษย์​ถึง​สถานที่​แห่ง​หนึ่ง​ชื่อ ​เก​ท​เส​มนี ​พระ​องค์​ตรัส​แก่​เขา​เหล่า​นั้น​ว่า** “**จง​นั่ง​อยู่​ที่นี่ ขณะที่​เรา​ไป​อธิษ​ฐาน​ภาวนา​ที่โน่น**” **แล้ว​ทรง​พา​เป​โตร​และ​บุตร​ทั้ง​สอง​ของ​เศเบ​ดี​ไป​ด้วย ​พระ​องค์​ทรง​รู้สึก​เศร้า​และ​สลด​พระ​ทัย​อย่างยิ่ง ​จึง​ตรัส​แก่​เขา​ทั้ง​สาม​คน​ว่า** “**ใจ​เรา​เป็นทุกข์​แทบ​สิ้นชีวิต จง​อยู่​ที่นี่​และ​ตื่น​เฝ้า​กับ​เรา​เถิด**” **​แล้ว​พระ​องค์​ทรง​พระ​ดำเนิน​ไป​ข้างหน้า​อีก​เล็กน้อย ทรง​ซบ​พระ​พักตร์​ลง​กับ​พื้นดิน อธิษ​ฐาน​ภาวนา​ว่า** “**พระ​บิดา​เจ้าข้า ถ้า​เป็น​ไป​ได้ ขอ​ให้​ถ้วย​นี้​พ้น​ข้าพ​เจ้า​ไป​เถิด ถ้า​เป็น​ไป​ไม่​ได้ ก็​ขอ​อย่า​ให้​เป็น​ไป​ตามใจ​ข้าพ​เจ้า แต่​ให้​เป็น​ไป​ตาม​พระ​ประสงค์​ของ​พระ​องค์​เถิด**” **(มธ 26**:**36,38-39)**

ทุกคน **ข้าแต่พระเยซูเจ้า โดยสำนึกถึงการประทับอยู่ด้วยความรักของพระองค์ในศีลมหาสนิทนี้ ลูกขอเป็นหนึ่งเดียวกับความอ่อนน้อมของพระองค์ในสวนเกทเสมนี เมื่อพระองค์ทรงภาวนาว่า** “**พระ​บิดา​เจ้าข้า ถ้า​เป็น​ไป​ได้ ขอ​ให้​ถ้วย​นี้​พ้น​ข้าพ​เจ้า​ไป​เถิด ถ้า​เป็น​ไป​ไม่​ได้ ก็​ขอ​อย่า​ให้​เป็น​ไป​ตามใจ​ข้าพ​เจ้า แต่​ให้​เป็น​ไป​ตาม​พระ​ประสงค์​ของ​พระ​องค์​เถิด**”

**สายประคำสิบเม็ดที่ลูกจะสวดต่อไปนี้ ลูกขอถวายความรักที่สมบูรณ์แบบของพระแม่แด่พระองค์ เพื่อทดแทนส่วนที่ขาดหายไปในหัวใจของลูก และเพื่อชดเชยสำหรับการปฏิเสธของบางคนต่อศีลศักดิ์สิทธิ์แห่งความรักนี้**

**พร้อมกับการสวดวันทามารีย์แต่ละบทในธรรมล้ำลึกข้อนี้ ลูกขอภาวนาในดวงใจของลูกว่า ขอให้พระเยซูเจ้าในศีลมหาสนิทจงได้รับการสรรเสริญ การนมัสการ และความรักอย่างอบอุ่น ในตู้ศีลทุกแห่งของโลก ณ ทุกเวลา บัดนี้จนถึงวาระสุดท้ายของโลกเทอญ**

**สวดบทข้าแต่พระบิดา วันทามารีย์ 10 เม็ด และบทพระสิริรุ่งโรจน์**

พิธีกร ข้อรำพึงที่ 2 พระเยซูเจ้าทรงถูกเฆี่ยน

**​ ​ปีลาตกล่าวว่า “แต่​ท่าน​ทั้ง​หลาย​มี​ธรรม​เนียม​ให้​ปล่อย​นักโทษ​คน​หนึ่ง​ใน​เทศกาล​ปัส​กา ท่าน​ทั้ง​หลาย​ต้อง​การ​ให้​ข้าพ​เจ้า​ปล่อย​กษัตริย์​ของ​ชาว​ยิว​หรือ**” **​เขา​เหล่า​นั้น​จึง​ร้อง​ตะโกน​ว่า** “**อย่า​ปล่อย​คน​นี้ แต่​จง​ปล่อย​บา​รับ​บัส**” **บารับ​บัส​ผู้​นี้​เป็น​โจร​ ปี​ลา​ต​สั่ง​ให้​นำ​พระ​เยซู​เจ้า​ไป​เฆี่ยน (ยน 18**:**39-40**; **19**:**1)**

ทุกคน **ข้าแต่พระเยซูเจ้า โดยอาศัยบาดแผล ที่พระองค์ได้รับในพระกายที่ทรงถูกเฆี่ยน ขอโปรดช่วยลูกให้เอาชนะความโน้มเอียงฝ่ายเนื้อหนัง เพื่อลูกจะได้มีชีวิตในพระจิตของพระองค์ และจะได้ชื่นชมความรักของพระองค์เหนือความรักอื่นๆ ทั้งหลายด้วยเถิด**

**ลูกภาวนาผ่านทาง**การวอนขอแทนของพระนางมารีย์ เพื่อ**ลูก**จะได้เป็นผู้บริสุทธิ์ทั้งในความคิดและในกิจการ ขอโปรดชำระ**ลูก**ให้สะอาดจากพระเท็จเทียมต่างๆ ในชีวิตประจำวันของ**ลูก**

**“ข้าแต่พระเจ้า ขอโปรดสร้างดวงใจบริสุทธิ์ให้ลูก ขอโปรดประทานจิตใจที่หนักแน่นมั่นคงให้ลูกเถิด”**

**สวดบทข้าแต่พระบิดา วันทามารีย์ 10 เม็ด และบทพระสิริรุ่งโรจน์**

พิธีกร ข้อรำพึงที่ 3 พระเยซูเจ้าทรงรับสวมมงกุฎหนาม

**​ ​บรรดา​ทหาร​ของ​ผู้ว่าราชการ​นำ​พระ​เยซู​เจ้าเข้า​ไป​ใน​จวน และ​เรียก​ทหาร​ทั้ง​กอง​มา​พร้อมกัน เขา​เปลื้อง​ฉลอง​พระ​องค์​ออก นำ​เสื้อคลุม​สี​ม่วง​แดง​มา​คลุม​ให้ ​นำ​หนาม​มา​สาน​เป็น​มงกุฎ​สวม​พระ​เศียร ให้​พระ​องค์​ถือ​ไม้​อ้อ​ใน​พระ​หัตถ์​ขวา แล้ว​คุกเข่า​ลง​เฉพาะ​พระ​พักตร์ เยาะเย้ย​พระ​องค์​ว่า** “**ข้า​แต่​กษัตริย์​ของ​ชาว​ยิว ขอ​ทรง​พระ​เจริญ​เทอญ**” **(มธ 27**:**27-29)**

ทุกคน **ข้าแต่พระเยซูเจ้า โดยสำนึกถึงความรักยิ่งใหญ่ที่พระองค์ทรงมีต่อลูก ลูกขอยกถวายความกตัญญูของลูกผ่านทาง**การวอนขอแทนของพระนางมารีย์**แด่พระองค์**

**โดยการรับสวมมงกุฎหนามของพระองค์ ข้าแต่พระเยซูเจ้าโปรดช่วยลูกให้ถ่อมตนลง เพื่อลูกจะได้เลียนแบบความสุภาพถ่อมตนของพระองค์ ลูกขอบคุณพระองค์พร้อมกับดวงหทัยของพระแม่มารีย์ ในการสวดลูกประคำแต่ละเม็ดตามธรรมล้ำลึกนี้ สำหรับทุกสิ่งที่พระองค์ได้ทรงกระทำเพื่อความรอดพ้นของลูก**

**สวดบทข้าแต่พระบิดา วันทามารีย์ 10 เม็ด และบทพระสิริรุ่งโรจน์**

พิธีกร ข้อรำพึงที่ 4 พระเยซูเจ้าทรงแบกกางเขน

**​ ​ปี​ลา​ต​จึง​มอบ​พระ​องค์​ให้​เขา​เหล่า​นั้น​นำ​ไป​ตรึง​กาง​เขน บรรดา​ทหาร​นำ​พระ​เยซู​เจ้า​ไป​ประหาร ​​พระ​องค์​ทรง​แบก​ไม้กาง​เขน เสด็จ​ออก​ไป​ยัง​สถานที่​ที่​เรียก​ว่า** “**เนิน​หัว​กระ​โหล​ก**” **​ภาษา​ฮีบรู​ว่า** “**กล​โก​ธา**” **(ยน 19**:**16-17)**

ทุกคน **ข้าแต่พระเยซูเจ้า ระหว่างธรรมล้ำลึกข้อนี้ ลูกโอบกอดไม้กางเขนของลูกด้วยความรักต่อพระองค์ เพราะพระองค์ทรงจูบและโอบกอดไม้กางเขนของพระองค์ด้วยความรักต่อลูก**

**อาศัยพระหรรษทานของพระองค์ โปรดช่วยให้ลูกทำหน้าที่ในชีวิตประจำวันของลูกอย่างดี ลูกวอนขอพระองค์โปรดให้ลูกกล้าหาญที่จะยกไม้กางเขนประจำวันของลูกขึ้น แบกและติดตามพระองค์ไป**

**สวดบทข้าแต่พระบิดา วันทามารีย์ 10 เม็ด และบทพระสิริรุ่งโรจน์**

พิธีกร ข้อรำพึงที่ 5 พระเยซูเจ้าทรงถูกตรึงและสิ้นพระชนม์บนไม้กางเขน

**​ ​พระ​เยซู​เจ้า​ทรง​ร้อง​เสียง​ดัง​ว่า “พระ​บิดา​เจ้าข้า ข้าพ​เจ้า​มอบ​จิต​ของ​ข้าพ​เจ้า​ไว้​ใน​พระ​หัตถ์​ของ​พระ​องค์” เมื่อ​ตรัส​ดังนี้​แล้ว ก็​สิ้น​พระ​ชนม์** **(ลก 23**:**46)**

ทุกคน **ข้าแต่พระเยซูเจ้า ขอโปรดทอดพระเนตรน้ำตาของพระมารดา ผู้ที่รักพระองค์มากที่สุดในโลก และผู้ที่รักพระองค์มากที่สุดในศีลมหาสนิท และเพราะเห็นแก่พระมารดาผู้ศักดิ์สิทธิ์ของพระองค์ ลูกวอนขอพระองค์โปรดโน้มนำจิตใจของมนุษย์ทุกคนให้เข้ามาหา และพึ่งพาพระเมตตาของพระองค์ผ่านทางศีลศักดิ์มหาสนิท ศีลศักดิ์สิทธิ์แห่งความรักนี้ด้วยเทอญ**

**สวดบทข้าแต่พระบิดา วันทามารีย์ 10 เม็ด และบทพระสิริรุ่งโรจน์**

พิธีกร พี่น้องที่รัก โอกาสที่พวกเราพร้อมใจกันมาวอนขอพระพรจากพระเยซูเจ้าในศีลมหาสนิท เพื่อตื่นเฝ้าและเตรียมจิตใจของเราสู่การเตรียมเฉลิมฉลอง 350 ปี มิสซังสยาม เชิญชวนพี่น้องร่วมใจภาวนาเพื่อพระศาสนจักรคาทอลิกในประเทศไทย โดยเฉพาะอย่างยิ่ง วอนขอพระพรจากพระเจ้า เพื่อเราจะได้เข้าใจ รัก และดำเนินชีวิตตามกฤษฎีกาสมัชชาใหญ่ ค.ศ. 2015 “ศิษย์พระคริสต์เจริญชีวิตประกาศข่าวดีใหม่” อันเป็นเป้าหมายและเจตนารมณ์ของพระศาสนจักรคาทอลิกในประเทศไทยของเรา

**ประธาน บทภาวนา****วอนขอพระพรเพื่อเข้าใจ รัก และดำเนินชีวิตตามกฤษฎีกาสมัชชาใหญ่ ค.ศ. 2015 “ศิษย์พระคริสต์เจริญชีวิตประกาศข่าวดีใหม่”**

***ทุกคน***

ข้าแต่พระเจ้า ข้าพเจ้าทั้งหลายได้เรียนรู้ว่าพระองค์ทรงรักและเอาพระทัยใส่ทุกคนและทุกสิ่ง ทรงมีพระประสงค์ให้ทุกคนรู้จักพระปรีชาญาณที่นำมนุษย์เดินในหนทางไปสู่ความรอดพ้น

บัดนี้ พระศาสนจักรคาทอลิกแห่งประเทศไทยได้ประกาศกฤษฎีกาสมัชชาใหญ่เพื่อฟื้นฟูชีวิตคริสตชน ให้ทุกคนเป็น “ศิษย์พระคริสต์เจริญชีวิตประกาศข่าวดีใหม่” เพื่อ “เปิดขอบฟ้าใหม่แห่งการประกาศข่าวดี” นำความรักและพระหรรษทานแห่งความรอดพ้นไปสู่ชาวไทยทุกคน โดยเฉพาะอย่างยิ่งผู้ยากไร้และบุคคลชายขอบสังคม

ข้าพเจ้าทั้งหลายวอนขอพระหรรษทานเพื่อว่า นับตั้งแต่นี้ไป ชีวิตของคาทอลิกชาวไทยทุกคนจะได้รับการฟื้นฟู มีความรัก พยายามเรียนรู้ ศึกษาและไตร่ตรองอย่างลึกซึ้งถึงพระประสงค์ของพระองค์ตามกฤษฎีกาสมัชชาใหญ่นี้ โปรดให้ข้าพเจ้าทุกคนมุ่งมั่นดำเนินชีวิตและปฏิบัติพันธกิจของพระคริสตเจ้า เพื่อจะได้เป็น “ศิษย์พระคริสต์เจริญชีวิตประกาศข่าวดีใหม่” อย่างแข็งขันยิ่งขึ้น ทั้งนี้ อาศัยพระบารมีพระคริสตเจ้า องค์พระผู้เป็นเจ้าของข้าพเจ้าทั้งหลาย อาแมน

พิธีกร **ลำดับต่อไปเป็นการรับพรจากศีลมหาสนิท**

**ประธานคุกเข่าต่อหน้าศีลมหาสนิท ถวายกำยานต่อศีลมหาสนิท**

**ระหว่างนั้นขับร้องบทเพลงตานตุมแอร์โก หรือบทเพลงอื่นที่เหมาะสม**

**1. ตาน ตุม แอร์ โก ซา กรา แมน ตุม เว เน เร มูร์ แชร์ นู อี**

**แอต อัน ตี กวุม โด กู แมน ตุม โน โว เช ดัต รี ตู อี**

**แปรส แตต ฟี แดส ซุป เปล แมน ตุม แซน ซู อุม เด แฟก ตู อี**

**2. เย นี โต รี เย นี โต เกว เลาส์ แอต ยู บี ลา ซี โอ**

**ซา ลูส โฮ โน วีร์ ตุส โกว เกว ซิต แอต เบ เน ดิก ซี โอ**

**โปร เช เดน ตี อับ อู โตร เกว กอม ปาร์ ซิต เลา ดา ซี โอ อาแมน**

**ประธานยืนขึ้นและสวดบทภาวนาต่อศีลมหาสนิท**

ประธาน **พระองค์ได้ประทานอาหารจากสวรรค์แก่มนุษย์**

ทุกคน **อาหารนี้แหละเลี้ยงวิญญาณข้าพเจ้าอย่างแท้จริง**

ประธาน **ให้เราภาวนา**

**ข้าแต่พระเยซูคริสตเจ้า**

**พระองค์ประทานศีลศักดิ์สิทธิ์น่าพิศวงนี้**

**เป็นอนุสรณ์ระลึกถึงพระทรมานของพระองค์**

**โปรดให้ข้าพเจ้าทั้งหลายเคารพสักการะ**

**พระธรรมล้ำลึกแห่งพระวรกายและพระโลหิต**

**เพื่อจะรับรู้เสมอถึงผลของการกอบกู้ด้วยเถิด**

**พระองค์ผู้ทรงจำเริญและครองราชย์**

**เป็นพระเจ้าหนึ่งเดียวกับพระบิดาและพระจิต ตลอดนิรันดร**

ทุกคน **อาแมน**

**ประธานอวยพรสัตบุรุษด้วยศีลมหาสนิท เสร็จแล้วกลับมานำภาวนาบทสรรเสริญพระเจ้า**

ประธาน **จงสรรเสริญพระเจ้า**

ทุกคน **จงสรรเสริญพระนามศักดิ์สิทธิ์ของพระองค์**

**จงสรรเสริญพระเยซูคริสตเจ้า พระเจ้าแท้และมนุษย์แท้**

**จงสรรเสริญพระนามเยซู**

**จงสรรเสริญพระหฤทัยศักดิ์สิทธิ์ยิ่งของพระองค์**

**จงสรรเสริญพระโลหิตศักดิ์สิทธิ์ยิ่งของพระองค์**

**จงสรรเสริญพระเยซูเจ้าในศีลมหาสนิท**

**จงสรรเสริญพระจิตเจ้า พระผู้บรรเทา**

**จงสรรเสริญพระนางมารีย์ผู้ศักดิ์สิทธิ์ พระชนนีของพระเจ้า**

**จงสรรเสริญการปฏิสนธิศักดิ์สิทธิ์และนิรมลของพระนาง**

**จงสรรเสริญการรับเกียรติเข้าสู่สวรรค์อย่างรุ่งโรจน์ของพระนาง**

**จงสรรเสริญพระนามมารีย์ พรหมจารีและมารดา**

**จงสรรเสริญนักบุญโยเซฟ ภัสดาผู้บริสุทธิ์ยิ่งของพระนาง**

**จงสรรเสริญพระเจ้าพร้อมกับทูตสวรรค์และผู้ศักดิ์สิทธิ์ทั้งหลาย**

**ประธานอัญเชิญศีลมหาสนิทไปเก็บที่ตู้ศีล จากนั้นขับร้องบทเพลงสรรเสริญพระนางมารีย์**

เพลงปิดพิธี

ใครรักเท่าแม่

1. แม่รักลูกยิ่งสิ่งใด ลูกวอนขออะไรแม่ให้ดังปรารถนา

ชีวิตแม่พลีได้ทุกเวลา ใครเล่าหนารักเราเท่าแม่รักเอย

2. โอ้แม่มารีย์ยอดสตรีเหนือใครทั้งปวง พระแม่ทรงเป็นห่วงเหล่าพวกลูกที่อ่อนแอ

แม้มีศัตรูร้ายจู่โจมคอยรังแก ไม่ผันแปรโอ้พระแม่คอยช่วยเรา

3. โอ้แม่มารีย์ราชินีของชาวคริสตัง พระแม่เป็นพลังหนุนนำให้ลูกทำดี

จึงขอสรรเสริญเทิดเทินพระแม่มารีย์ ลูกยินดีฉลองพระนามในวันนี้เอย

4.แม่ขอให้ลูกอย่าทำความชั่ว บาปเมามัวอย่าได้กลัวสู้มัน

อย่าหนีจงสู้สุดชีวัน แม่เป็นประกันบาปมันจะพ่ายแพ้เอย